Forever Living

Forever Living Products International, Inc. er et amerikansk selskap stiftet i 1978 som selger helse- og velværeprodukter gjennom forretningsformen multi-level marketing (MLM).

 Historie 

Forever Living ble stiftet i 1978 av Rex G. Maughan (1936–2021). Selskapet startet med å selge helseprodukter baserte på aloe vera, og i 1981 kjøpte de patentrettighetene til selskapet Aloe Vera of America, samtidig som de etablerte sin egen fabrikk. På kort tid skjøt omsetningen i været, og selskapet var plutselig blitt et av landets raskest voksende.

Forever Living er det største privateide selskapet i den amerikanske delstaten Arizona og har nærmere 10 millioner selvstendige distributører i rundt 150 land.About Us  Forever Living Products

I 2010 kunne selskapet rapportere om en omsetning på 2,5 milliarder USD. I Norge omsatte selskapet for ca. 200 millioner i 2015.

 Forretningsmodell 
Forever Living omsetter sine produkter gjennom et nettverk av selvstendige produktkonsulenter. Disse er organisert i en hierarkisk struktur etter MLM-prinsippet, og mottar provisjoner på omsetningen som de skaper. Selskapet er medlem av den norske interesseorganisasjonen Direktesalgsforbundet. Sammenlignet med andre MLM-selskaper har Forever Living hatt en forholdsvis beskjeden omsetning pr. produktkonsulent.Omsetter for 1,1 mrd kroner  networkmarketing.no

 Virksomhet i Norden 

I 1998 etablerte Forever Living virksomhet i de nordiske landene. Blant de første norske selgerne var ekteparet Reidun og Audun Myskja, som av profesjon er henholdsvis homøopat og lege. Det var britiske Alasdair Barcroft som rekrutterte dem til nettverket. Audun Myskja skrev i 2001 boken Aloe – naturens skattkammer og sammen med Barcroft boken Aloe Vera – Nature's Silent Healer i 2003. Begge disse bøkene benyttes utstrakt som referanser for helsepåstander av Forever Livings korps av selgere.Viklet inn i mirakelnettverk, Kapital 3/2016 I sistnevnte bok hevdes aloe vera å ha signifikant positiv effekt på en lang rekke sykdommer, blant disse psoriasis, Crohns sykdom, leddgikt, aids, kronisk utmattelsessyndrom (ME), diabetes, ulcerøs kolitt og fotsopp.Myskja, Audun & Barcroft, Alasdair: Aloe Vera - Nature's Silent Healer s. 10-11 & 53, BAAM, 2003, ISBN 9780954507107

I toppen av det norske nettverket av FLP-selgere sitter Stig Arne Hanssen fra Froland. Han var blant de første norske selgerne for Forever Living; før dette var han sentral i utbredelsen av pyramidespillet Darwin International i det norske markedet.

Forever Livings nordiske kontor ligger i Göteborg. I 2014 hadde de nordiske landene en omsetning på 480 millioner kroner. Blant de mer enn  registrerte distributørene i Norden er Prinsesse Märtha Louise og skuespiller Tine Skolmen.

 Kontroverser 
miniatyr|Et utsalgssted for Forever Living i Saudi-Arabia
Forever Living ble i 2004 bøtelagt for villedende markedsføring i Ungarn.Forever Living Products - medicinal products - Deception of consumers  Gazdasági Versenyhivatal

I 2012 ble en av toppselgerne hos Forever Living på Filippinene idømt 4 års fengsel og straffeskatt for å ha unndratt 15 millioner filippinske pesos fra beskatning.SC affirms tax conviction of multilevel marketer Inquirer

I 2013 avdekket avisen Göteborgs-Tidningen at nye selgere ble rekruttert med løfter om at de var garantert millioninntekt innen fem år."Ni har hamnat i världens bästa företag"  Göteborgs-Tidningen Dette står i sterk kontrast til det faktum at de aller fleste selgere ikke tjener penger i det hele tatt.Network marketing sucking billions out of Ugandans  New Vision

I 2015 hadde Dalarnas Tidningar en artikkelserie om en svensk næringslivskvinne som hadde utnyttet sitt profesjonelle nettverk til å utbre sin personlige Forever Living-forretning.DT granskar: Vd:n bokade falska möten – ville rekrytera till kontroversiellt nätverk  Dalarnas Tidningar Avsløringene medførte at kvinnen måtte forlate sin stilling med umiddelbar virkning.Efter DT:s granskning: Maria Rolander - Vd för Näringslivet Falun-Borlänge - avgår med omedelbar verkan  Dalarnas Tidningar

I 2016 gjorde den svenske avisen Expressen skjulte opptak av hvordan selskapets selgere ble instruert i å omgå regelverket. Avisens journalist testet selv slankekuren C9 og fikk påvist leverskade.Testet populær slankekur: – Fikk leverskade NRK Selskapet innrømmet da at kosttilskuddet kunne påvirke leveren negativt, men hevdet dette var en forbigående reaksjon som beviste at kuren virket etter intensjonen.Företaget erkänner: Aloe vera kan påverka levern Expressen Samme år avslørte den britiske avisen The Sunday Times at produktene til Forever Living ble markedsført som effektiv behandling av sykdommer som diabetes, irritabel tarm og ADHD.NHS staff top up pay with sales scheme  The Sunday Times

 Referanser 

 Eksterne lenker 


Kategori:Nettverksselskaper
Kategori:Selskaper innen alternativ behandling
Kategori:Selskaper fra USA
Kategori:Selskaper etablert i 1978
Kategori:1978 i USA
Kategori:Medlemmer i Direktesalgsforbundet
Kategori:Næringsliv i Arizona